
U ime Allaha, Milostivog, Samilosnog! 

UVOD 

Hvala i zahvala Uzvisenom Allahu, dzelle se'nuhu, Koji sve u mjeri 
stvori i odredi, Koji mu'mine Pravim putem uputi, a kafirima bolnu 
kaznu priredi. 

Neka su salavat i selam na Njegovog odabranog roba i Poslanika, 
Muhammeda Ibn Abdullaha, sallallahu alejhi ve sellem, na one koji 
su se prihvatili Njegove upute, koji se drze Sunneta i na sve 
sljedbenike do Sudnjega Dana. 

Svemoguci Allah je, iz neizmjerne milosti prema svojim robovima, 
puteve dobra ucinio lahkim i za malo truda obecao im veliku 
nagradu, kako bi nadoknadili propusteno i kako bi grijehe 
zamijenili dobrim djelima. 

U odredenim danima se, za ista djela, dobija mnogo veca 
nagrada nego u drugim prilikama. Nazovimo to "Sezonom dobra". 

Jedna od sezona ibadeta u kojoj se dobra djela mnogostruko 
nagraduju zasigurno je mjesec Ramazan, u kome je Allah, azze ve 
dzelle, spustio Kur'an, u kome je noc koja je vrednija od hiljadu 
drugih noci, u mjesecu u kome Allah svake noci oslobada svoje 
robove od vatre, u kome je toliko blagodati i dobrih dijela da je 
to tesko pobrojati. 

Takoder, ovo je mjesec u kome su muslimani jedni spram drugih 
najblizi, mjesec u kome muslimani pomazu jedno druge na razne 
nacine: putem potpomaganja u ibadetu, putem ugoscavanja, 
iftarima i na kraju putem ZEKATU-L-FITRA/VITARA, koje izdvajaju 



muslimani svojoj braci koji su u potrebi kako bi na dan bajram svi 
bili radosni i sretni. 

Sve spomenuto nije nista drugo do znak cista srca i postivanja 
Allahovi granica, u tome kontekstu kazao je Allah, azze ve dzelle: 
"Pa ko postiva Allahove propise - to je znak cestita srca." (Prijevod 

znacenja sura El-Hadzdz, ajet broj 32). 

Uzviseni Allah propisao je da se na koncu ovog mjeseca, prije 
Bajram-namaza, izdvoji Sadekatu-I-Fitr (Zekatu-I-Fitr, Vitre). 

Stoga cemo govoriti o mudrosti, vrsti, kolicini, vremenu obaveznosti, 
izdvajanju i udjeljivanju, mjestu i propisima vezanim za Sadekatu-I- 
Fitr/Vitre. 

PROPIS (AR. HUKM) SADEKATU-L-FITR/VITRE 

Sto se tice propisa, Sadekatu-I-Fitr/Vitre je obaveza koju je 
propisao Allahov Poslanik, sallallahu alejhi ve sellem, i koju moraju 
izvrsiti svi muslimani. 

Shodno tome, ono sto Allahov Poslanik, sallallahu alejhi ve sellem, 
naredi ili ucini obaveznim, ima isti status kao i ono sto Uzviseni 
Allah naredi ili ucini obaveznim. 

Kaze Uzviseni Allah: "Onaj ko se pokorava Poslaniku, pokorava se 
i Allahu; a onaj ko glavu okrece — pa Mi te nismo poslali da im 
cuvar budes."( Prijevod znacenja sura En-Nisa', ajet broj 80.) 

"Onoga ko se suprotstavi Poslaniku, a poznat mu je pravi put, i koji 
pode putem koji nije put vjernika, pustit cemo da cini sta hoce, i 
bacit cemo ga u Dzehennem — a uzasno je on boraviste!" (Prijevod 
znacenja sura En-Nisa', ajet broj 1 1 5.) 

"Ono sto vam Poslanik da, to uzmite, a ono sto vam zabrani, 
ostavite; i bojte se Allaha jer Allah, zaista, strahovito kaznjava." 
(Prijevod znacenja sura El-Hasr, ajet broj 7.) 



KO JE OBAVEZAN DATI SADEKATU-L-FITR/VITRE? 

Sadekatu-I-Fitr/Vitre je obaveza svakom muslimanu, sve jedno bio 
on maloljetan ili punoljetan, muskarc ili zena, slobodnom ili robu. 

Abdullah Ibn Omer, radijallahu anhuma, rekao je: "Allahov 
Poslanik, sallallahu alejhi ve sellem, naredio je Sadekatu-I- 
Fitr/Vitre u ramazanu, cetiri pregrsti datula ili jecma, za svakog 
roba i slobodnog, muskarca i zenu, maloljetnog i punoljetnog 
muslimana." (Muttefekun alejhi.) 

Sadekatu-I-Fitr/Vitre nije obavezno izdvajati za plod u majcinoj 
utrobi, ali ako se izdvoji dobrovoljno, u tome nema smetnje. 

Voda pravovjernih Osman, radijallahu anhu, imao je obicaj 
izdvajati Sadekatu-I-Fitr/Vitre i za dijete u majcinoj utrobi. 

Musliman je obavezan izdvojiti Sadekatu-I-Fitr/Vitre za sebe, ali i 
za one koje je obavezan izdrzavati: supruga i bliznji, ako oni nisu u 
stanju da izdvajaju sami za sebe, ali ako su u stanju, prece je da 
sami za sebe izdvoje, jer su i oni time obavezani u osnovi. 

Osoba koja nema imetka, nije obavezna izdvojiti Sadekatu-I- 
Fitr/Vitre, ali osoba koja posjeduje imetak koji prelazi preko 
onoga sto joj je potrebno za troskove u danu i noci Bajrama 
obavezna je izdvojiti Sadekatu-I-Fitr/Vitre, ali ako ne posjeduje 
dovoljno sredstava, onda ce izdvojiti barem cetiri pregrsti 
(namirnica), shodno rijecima Uzvisenog: "Zato se Allaha bojte 
koliko god mozete, i slusajte i pokoravajte se i milostinju udjeljujte 
- za svoje dobro. A oni koji budu sacuvani gramzljivosti, bit ce ti 
koji ce uspjeti" (Prijevod znacenja sura Et-Tegabun, ajet broj 1 6.) 

Kao i i rijecima Allahovog Poslanika, sallallahu alejhi ve sellem: 
"Ako vam nesto naredim, uradite to koliko ste u stanju." 
(Muttefekun alejhi.) 



MUDROST PROPISIVANJA SADEKATU-L-FITR/VITARA? 



Sto se tice mudrosti propisivanja Sadekatu-I-Fitr/Vitre, vise je nego 
ocita, jer je Sadekatu-I-Fitr/Vitre dobrocinstvo prema siromasima, 
koje im olaksava da zajedno sa bogatasima podijele srecu i 
veselje u danima Bajrama, bez potrebe da traze od drugih. 
Udieliivaniem Sadekatu-I-Fitr/Vitre do izrazaja dolazi svojstvo 
plemenitosti i jednakosti, i ciscenje postaca od manjkavosti, grijeha 
i ruznih postupaka koje je uradio u toku posta. 

Sadekatu-I-Fitrom/Vitrama takoder se javno ispoljava zahvala 
Allahu na blagodati kojom je pocastio one koji su ispostili, u 
namazu proveli i raznim dobrim djelima ispunili mjesec Ramazan. 

Od Ibn Abbasa, radijallahu anhuma, prenosi se da je rekao: 
"Allahov Poslanik, sallallahu alejhi ve sellem, naredio je Sadekatu- 
I-Fitr/Vitre kao ciscenje za postaca od ruznih postupaka i grijeha, i 
kao hrana za siromahe. Onaj ko Sadekatu-I-Fitr/Vitre izdvoji prije 
Bajram-namaza, bit ce mu primljen, a onaj ko ga izdvoji nakon 
Bajram-namaza, brojat ce se kao obicna sadaka." (Hadis biljeze 
Ebu Davud i Ibn Madze.) 

U CEMU SE DAJE SADEKATU-L-FITR/VITRE? 

U osnovi Sadekatu-I-Fitr/Vitre se daje iskljucivo u namirnicama. 

Sto se tice vrste namirnica koju je obaveza izdvojiti, misli se na 
namirnice koje u ishrani koriste ljudi, kao: datule, psenica, riza, suhe 
grozdice, brasno, leca dr. 

U dva Sahiha prenosi se od Ibn Omera, radijallahu anhuma, da je 
rekao: "Allahov Poslanik, sallallahu alejhi ve sellem, naredio je u 
svrhu Sadekatu-I-Fitr/Vitre u ramazanu izdvojiti cetiri pregrsti 
datula ili jecma." 



To zato sto je jecam u to vrijeme bio osnovna hrana, kao sto kaze 
Ebu Seid El-Hudri, radijallahu anhu: "Za vrijeme Allahovog 
Poslanika, sallallahu alejhi ve sellem, na dan Bajrama izdvajali smo 
cetiri pregrsti hrane, a hrana nam je bila: jecam, suhe grozdice, 
suha pavlaka, i datule." (Hadis biljezi imam Buhari). 

U CEMU NIJE DOZVOLJENO DATI SADEKATU-L-FITR/VITRE 

Sadekatu-I-Fitr/Vitre nije dozvoljeno izdvajati u hrani za stoku, jer 
je Allahov Poslanik, sallallahu alejhi ve sellem, propisao Sadekatu- 
I-Fitr/Vitre kao hranu za siromahe, a ne za stoku. 

Takoder, neispravno je da se izdvaja u odjeci, prekrivacima, 
posudu, namjestaju, i svemu drugom mimo hrane, jer je Allahov 
Poslanik, sallallahu alejhi ve sellem, naredio da se izdvoji u 
prehrambenim namirnicama, stoga nije dozvoljeno da se izdvaja 
suprotno onome sto je odredio Allahov Poslanik, sallallahu alejhi ve 
sellem. 

Takoder, neispravno je izdvajati i novae u vrijednosti hrane, zato 
sto je to suprotno naredbi Allahovog Poslanika, sallallahu alejhi ve 
sellem. Vjerodostojno se prenosi od njega, sallallahu alejhi ve 
sellem, da je rekao: "Ko uradi djelo koje nije u saglasnosti sa 
nasom vjerom, bit ce mu odbijeno - odbaceno", a u drugoj predaji: 
"Ko u nasu vjeru uvede ono sto nije od nje, bit ce mu odbijeno - 
odbaceno." (Hadis biljezi imam Muslim). 

MOZE LI SE SADEKATU-L-FITR/VITRE DATI U NOVCU? 

Kada je u pitanju izdvajanje Sadekatu-I-Fitra/Vitara u novcanoj 
protuvrijednosti islamski ucenjaci po torn pitanju imaju tri misljenja: 

1 . Dozvoljeno je u svakom slucaju. Ovog je stava imam Ebu Hanife, 
imam Sevri, Omer Ibn Abdu-I-Aziz, Hasan El-Basri. 



2. Nije dozvoljeno ni u kom slucaju. Ovog je stava imam Malik i 
imam Safija. 

3. Nije dozvoljeno izuzev ako se u potrebi za time. Ovog je stava 
imam Ahmed. (Pogledaj: Medzmu'ul-Fetava, 25/46., El-Mugni, 
2/671.) 

Sejhu-l-islam Ibn TejmijjE, rahmetullahi alejhi, kaze: "Izdvajanje 
zekata u novcanoj protuvrijednosti bez ikakve potrebe niti zbog 
nekog veceg interesa je zabranjeno... Ali, ako je u pitanju neka 
potreba ili veci interes ili pravda onda je dozvoljeno izdvojiti ga u 
novcanoj protuvrijednosti..." (Medzmu'ul-Fetava, 25/83.) 

No, kao sto smo kazali osnova je da Sadekatu-I-Fitr/Vitre nije 
dozvoljeno izdvajati u novcu i zato sto je to suprotano postupku 
ashaba, radijallahu anhum, koji su izdvajali cetiri pregrsti hrane, a 
Allahov Poslanik, sallallahu alejhi ve sellem, rekao je: "Oporucujem 
vam moj Sunnet — praksu, i Sunnet ispravnih, upucenih, halifa nakon 
mene", ali i zato sto je Sadekatu-I-Fitr/Vitre ibadet za koji je 
tacno odredeno kojom se vrstom (namirnica) postize, stoga je 
neispravno izdvajati Sadekatu-I-Fitr/Vitre u drugoj vrsti (namirnica) 
isto kao sto je i neispravno izdvajati mimo tacno odredenog 
vremena. 

KOLIKU KOLICINU NAMIRNICA IZDVOJITI ZA SADEKATU-L- 

FITR/VITRE? 

Sto se tice kolicine, obavezno je izdvojiti cetiri pregrsti po mjeri 
Allahovog Poslanika, sallallahu alejhi ve sellem, cija tezina iznosi 
dva kilograma i cetrdeset grama (2,40 kg) kvalitetne psenice, 
stoga onaj ko zeli da zna tacnu zapreminu cetiri pregrsti 
Allahovog Poslanika, sallallahu alejhi ve sellem, neka izvaga dva 
kilograma i cetrdeset grama dobre psenice i stavi u posudu, koju 



ce ta kilaza napuniti do vrha, i neka onda sa torn posudom mjeri 
sta hoce. 

U KOJE VRIJEME SE DAJE SADEKATU-L-FITR/VITRE? 

Sto se tice vremena, Sadekatu-I-Fitr/Vitre postaje obavezan nakon 
zalaska sunca u noci uoci Bajrama. 

Stoga, onome ko doceka taj trenutak postaje obavezno izdvajanje 
Sadekatu-I-Fitr/Vitre, a onome ko ne doceka, nije obavezno. 
Dakle, ako bi covjek umro cak i nekoliko minuta prije zalaska 
sunca, ne bi bilo obavezno za njega izdvojiti Sadekatu-I-Fitr/Vitre, 
a ako bi umro nekoliko minuta nakon zalaska sunca, u torn slucaju 
bilo bi obavezno izdvojiti njegov Sadekatu-I-Fitr/Vitre. 

Ako bi se dijete rodilo nekoliko minuta nakon zalaska sunca, ne bi 
bilo obavezno izdvojiti za njega Sadekatu-I-Fitr/Vitre, nego samo 
pohvalno kao sto smo spomenuli, ali ako bi se rodilo nekoliko 
minuta prije zalaska, bilo bi obavezno izdvojiti za njega. 

Zalazak sunca u noci uoci Bajrama je vrijeme kada Sadekatu-I- 
Fitr/Vitre postaje obaveznim, jer se time prekida ramazanski post, 
i zato je nazvan "sadekatu-l-fitr" od rijeci ar. 'el-fitr' (jesti, mrsiti 
se), tako da je ovaj propis s tim povezan. 

Sto se tice vremena izdvajanja i podjele, postoje dva vremena: 
POHVALNO I DOZVOLJENO VRIJEME. 

1. Pohvalno vrijeme je na bajramsko jutro, ali prije obavljanja 
Bajram-namaza, radi predaje koja se navodi kod Buharije u 
Sahihu od Ebu Seida El-Hudrija, radijallahu anhu, da je rekao: 
"Za vrijeme Allahovog Poslanika, sallallahu alejhi ve sellem, na 
dan Bajrama izdvajali smo cetiri pregrsti hrane", i radi predaje 
od Ibn Omera, radijallahu anhuma, u kojoj stoji da je Allahov 
Poslanik, sallallahu alejhi ve sellem, naredio da se Sadekatu-I- 



Fitr/Vitre podijeli prije odlaska Ijudi na Bajram-namaz. (Hadis 
biljezi imam Muslim). 

Otuda je bolje malo odgoditi klanjanje Bajram-namaza kako bi 
Ijudi imali vise vremena za podjelu Sadekatu-I-Fitr/Vitre. 

2. Dozvoljeno vrijeme je dan ili dva prije Bajrama. U Sahihu 
Buharije prenosi se od Nafije da je rekao: "Ibn Omer je 
izdvajao Sadekatu-I-Fitr/Vitre za malog i velikog, cak je 
izdvajao i za moju djecu. Davao ga je onima koji su zeljeli da 
ga prime, a bilo bi im urucivano dan ili dva dana prije prekida 
posta." 

DA LI JE DOZVOLJENO ODGODITI SADEKATU-L-FITR/VITRE 

NAKON BAJRAM-NAMAZA? 

Nije dozvoljeno odgadati davanje sadekatul-fitra nakon bajram- 
namaza, a u slucaju da covjek neopravdano odgodi davanje 
Sadekatu-I-Fitra/Vitara, ne bi mu bilo primljeno, zato sto je taj 
postupak suprotan naredbi Allahovog Poslanika, sallallahu alejhi 
ve sellem, a prethodio je hadis Ibn Abbasa, radijallahu anhuma, 
da ce onome koji udijeli prije namaza biti primljeno kao sadekatul- 
fitr, a onom koji udijeli nakon namaza kao obicna sadaka. 

Medutim, ako bi odgodio sa opravdanim razlogom, onda nema 
smetnje, i to se tretira kao kada bi bio na putovanju bez icega sto 
rnoze izdvojiti u svrhu Sadekatu-I-Fitra/Vitara, ili ako ga izdvoji, 
nema kome udijeliti, ili ga obavijest o nastupu Bajrama iznenadi 
tako da nije u mogucnosti udijeliti prije Bajram-namaza, ili 
angazira neku osobu da ona za njega udijeli pa ta osoba 
zaboravi. 

Dakle, u navedenim slucajevima nema smetnje da se Sadekatu-I- 
Fitr/Vitre podijeli nakon Bajrama, jer postoji opravdanje za 
odgodu podjele. 



STA AKO NE NAD EM OSOBU KOJOJ SAM NAUMIO DATI 

SADEKATU-L-FITR/VITRE? 



Obaveza je da Sadekatu-I-Fitr/Vitre stigne do onoga ko ga 
zasluzuje prije bajram-namaza. Ako covjek naumi da Sadekatu-I- 
Fitr/Vitre dadne nekoj osobi, pa ne bude u mogucnosti da je 
pronade, u torn slucaju dat ce drugoj osobi koja ga zasluzuje, i 
nece odgadati podjelu preko propisanog vremena. 

SMIJE LI SE SADEKATU-L-FITR/VITRE POSLATI U DRUGA 

MJESTA? 

Sto se tice mjesta, podijelit ce ga siromasima koji zive u njegovom 
mjestu boravka, u vremenu kada je obavezan udijeliti, svejedno 
boravio tu privremeno ili stalno, a dozvoljeno je poslati Sadekatu- 
I-Fitr/Vitre u druga mjesta u kojima zive muslimani, pogotovo ako 
su casna mjesta kao Mekka i Medina, ili su siromasi koji u njima 
zive potrebniji. 

Ako zivi u mjestu u kojem nema osoba kojima je potrebno dati 
Sadekatu-I-Fitr/Vitre, ili ih on ne zna, zaduzit ce nekoga da 
podijeli za njega u mjestu gdje ima potrebnih. 

KOME SE DAJE SADEKATU-L-FITR/VITRE? 

Islamski ucenjaci se razilaze po ovom pitanju na dva misljenja: 

1. Sadekatu-I-Fitr/Vitre se moze dati bilo kojoj od osam kategorija 
ljudi spomenutih u ajetu o zekatu. 

Allah Uzviseni, kaze: "Zekat pripada samo siromasima i 
nevoljnicima, i onima koji ga skupljaju, i onima cija srca treba 
pridobiti, i za otkup iz ropstva, i prezaduzenima, i u svrhe na 



Allahovom putu, i putniku-namierniku. Allah je odredio tako! 
Allah sve zna i mudar je." (Prijevod znacenja sura Et-Tewba, ajet 
broj 60.) 

Ovo je stav vecine islamskih ucenjaka za razliku od pravnika 
malikijske pravne skole. 

2. Sadekatu-I-Fitr/Vitre se moze dati samo siromasima. Ovo je 
stav malikijske pravne skole kao i sejhu-l-islama Ibn Tejmijje, 
rahmetllahi alejhi. (Pogledaj: Sahihu Fikhi-I-Sunneh, Ibnu-I-Sejjid 
Salim, 2/85.) 

Najbolje je da se Sadekatu-I-Fitr/Vitre izdvoji za siromahe 
doticnog mjesta i da bude udijeljen direktno od strane vlasnika, 
bez opunomocivanja. 

Ako bi se desilo da covjek zivi u mjestu gdje ne moze naci 
muslimana siromaha, tada nema zapreke da to posalje u neko 
drugo mjesto ili da opunomoci nekoga u drugom mjestu ili drzavi 
ko ce umjesto njega da izdvoji Sadekatu-I-Fitr/Vitre. 

KOLICINA KOJA SE IZDVAJA KAO ZEKATU-L-FITR /VITRE? 




BRASNO 


2000 


PSENICA 


2040 


KUSKUS 


1800 


DATULE (HURME) 


1800 


RIZA 


2300 


LECA 


2100 


GRASAK 


2240 


GROZDICE 


1640 



SAVREMENA PITANJA KOJA SE VEZU ZA 

SADEKATU-L-FITR 

KOME JE DOZVOLJENO DATI ZEKAT I ZEKATU-L-FITR? 

PITANJE: 

Ja sam zena koja je udata i zivim sa muzem na zapadu, no moja 
majka ne zivi na zapadu i nema primanja, pa da li mi je 
dozvoljeno da Zekat izdvojim i posaljem svojoj majci? 

ODGOVOR: 

Hvala Allahu, azze ve dzelle, koji je Sam odredio kako i kome da 
se podijeli Zekat. 

Neka je salavat i selam na Allahova Poslanika, sallallahu alejhi ve 
sellem, koji je postupio shodno volji Allaha, azze ve dzelle, neka je 
salavat i selam na Njegovu casnu porodicu, ashabe, tabine i sve 
sljedbenike do Sudnjeg dana. 

Zekat je pravo muslimana spomenutih u slijedecem ajetu i ne 
pripada drugom osim njima: 

[^•] p& filj O &\ <J* X^} O J~fJ ^3lj &\ Jj uyj^j 

"Zekat pripada samo siromasima i nevoljnicima, i onima koji ga 
skupljaju, i onima cija srca treba pridobiti, i za otkup iz ropstva, i 
prezaduzenima, i u svrhe na Allahovom putu, i putniku. Allah je 
odredio tako! — A Allah sve zna i mudar je." (Prijevod znacenja 
sura At-Tawba, ajet broj 60). 

Kada su licemjeri poceli s prigovarenjem Poslaniku, sallallahu alejhi 
ve sellem, u vezi sa njegovom raspodjelom zekata muslimanima, 



Allah, dzelle we 'ala, je objavio ovaj ajet u kome objasnjava da je 
On taj koji raspodjeljuje Zekat i da niko drugi nema prava to 
uciniti osim Njega, pa makar to bio neki vladar ili ucenjak jer su oni 
ljudi koji mogu potpasti pod svoje strasti i prohtjeve te da ne 
podijele pravedno. 

Ajet je jasan i u njemu su odredene grupe muslimana kojima 
pripada Zekat i ovim su ajetom upropasceni prohtjevi munafika 
koji su za sebe trazili lavovski dio zekata. 

Prenosi se da je neki covjek dosao Poslaniku, sallallahu alejhi ve 
sellem, i rekao mu: "Daj mi dio Zekata." 

Poslanik mu na to odgovori: "Allah se nije zadovoljio sa odlukom ni 
jednog vjerovjesnika niti kojeg drugog u pogledu Zekata, pa je On 
sam presudio i podijelio ga na osam dijelova. Zato, ako pripadas 
jednoj od tih kategorija dobices svoje pravo." (Hadis prenosi Ebu 
Davud). 

Iz hadisa se vidi da je islam posvetio posebnu paznju pravednoj 
raspodjeli Zekata. 

Islamski ucenjaci su slozni da nije dozvoljeno dati Zekat (a takoder 
ni Zekatu-I-Fitr) osobama koje su inace pod skrbnistvom covjeka 
odnosno osobama koje je duzan da izdrzava svakodnevno kao sto 
su roditelji (a njima se pridruzuju djedovi i nane) i djeca. 

Prenosi se od imam Malika, rahmetullahi alejhi, da je kazao: 
"Zekat se ne daje nikome od bliznje rodbine koju je covjek ionako 
duzan da izdrzava." (Pogledati El-Mudevene 1 /344). 

Rekao je imam Safija, rahmetullahi alejhi: "Zekat se ne daje ocu, 
majci, djedu a niti neni." (Pogledati El-Umm 2/87). 

Rekao je Ibn Kudame, rahmetullahi alejhi: "Zekat (Sadekatu-I-Fitr) 
se ne daje roditeljima pa cak niti onima iznad njih tj. djedu i neni, 



a takoder ne daje se djeci pa cak i onima ispod njih." (Pogledati 
El-Mugni 2/509). 

Rekao je Ibn Munzir, rahmetullahi alejhi: "Slozni su islamski ucenjaci 
da Zekat nije dozvoljeno dati roditeljima, a sam covjek biva 
obavezan (prisiljava se) da izdrzava svoje roditelje, dok takoder 
razlog vise koji zabranjuje izdvajanje Zekata roditeljima sto bi to u 
praksi bilo kao da daje Zekat sam sebi (jer se korist toga Zekata 
opet vraca njemu bilo kroz Miraz ili neki drugi nacin)." 

Upitan je Sejh Ibn Usejmin, rahmetullahi alejhi, o propisu davanja 
Zekata rodbini, odnosno bliznjim clanovima porodice (Fukarama), 
pa je kazao: "Dozvoljeno je dati Zekat i Zekatu-I-Fitr siromasnim 
clanovima uze porodice (fukarama od rodbine), naprotiv 
izdvajanje Zekata bliznjim siromasnim clanovima porodice i 
rodbine je bolje i prece od davanja drugima jer je to ustvari 
sadaka i spajanje (odrzavanje) rodbinski veza. 

Sve ovo receno je dozvoljeno al pod sartom da to nije smicalica 
kojom se zeli sacuvat imetak kako bi ostao u krugu familije ili kako 
bi davalac imao neku korist koja se njemu opet vraca, kao recimo 
covjek koji ne zeli da izdrzava redovno clanove svoje porodice i 
kada dode vrijeme Zekata on to nijeti njima da dadne — ovo nije 
dozvoljeno i nije halal. 

No, ako je slucaj da covjek nije obavezan izdrzavati osobu kojoj 
daje Zekat onda nema smetnje da tako postupi, naprotiv kako smo 
kazali njemu je bolje da bliznjima dadne jer je to sadaka i 
odrzavanje rodbinskih veza shodno hadisu Allahova Poslanika, 
sallallahu alejhi ve sellem, u kome stoji: "Sadaka data bliznjem je 
ustvari milostinja i odrzavanje rodbinskih veza (spajanje)." 

Te shodno recenom, nije tebi sestro dozvoljeno da Zekat dajes i 
saljes svojoj majci jer si ti ionako duzna da se brines i izdrzavas 
svoju majku. 



Molim Allaha, azze ve dzelle, da ti podari halal imetak kojim ces 
da vodis brigu o svojim bliznjim clanovima porodice. AMIN 

A Allah najbolje zna. 

DA LI JE DOZVOLJENO DATI ZEKATU-L-FITR PORODICI ZENE 

AKO SU ONI U POTREBI? 

PITANJE: 

Da li je dozvoljeno dati Zekatu-I-Fitr porodici (familiji) supruge ako 
su oni u potrebi za tim? 

ODGOVOR: 

Hvala Allahu, azze ve dzelle, koji je ucinio da muslimani imaju 
obavezu da suosjecaju i potpomazu jedni druge, neka je salavat i 
selam na Allahova Poslanika, sallallahu alejhi ve sellem, koji je 
svojim primierom najbolje pokazao kako i na koji nacin covjek 
treba da se ophodi prema porodici, ashabima (drugovima), 
komsijama, drustvu i sredini u kojoj je zivio. 

Takoder, neka je salavat i selam na Njegovu casnu porodicu, 
ashabe, tabine i sve sljedbenike do Sudnjeg dana. 

Sadekatu-I-Fitr ili Zekatu-I-Fitr je propisan kako bi postace ocistio 
od pogrdnog i nepristojnog govora, i da bi se pomogla sirotinja 
kako ne bi bili primorani da traze milostinju na dan Bajrama. 

Zekatu-I-Fitr se daje FUKARI (SIROMASIMA) i MISKINIMA 
(NEVOUNICIMA). 

Fukara je osoba koja ima nesto od imetka al mu to nije dovoljno, 
dok Miskin je osoba koja nema nista od imetka, shodno rijecima Ibn 
Abbasa, radijjallahu anhuma: "Allahov poslanik, sallallahu alejhi ve 
sellem, je propisao sadekatu-l-fitr kako bi se postaci ocistili od 
pogrdnog i nepristojnog govora, i da bi se nahranila sirotinja." 



(Hadis biljeze Ebu Davud pod brojeml 609, a Sahihom ga je 
ocjenio sejh Albani). 

To je obavezna duznost (Vadzib) za svakog muslimana i 
muslimanku, starog i mladog, slobodnog i roba, shodno hadisu 
kojeg prenosi Omer, radijallahu 'anhu, u kojem se kaze: "Allahov 
Poslanik, sallallahu alejhi ve sellem, je propisao sadekatu-l-fitr u 
Ramazanu u vidu jednog sa'a (mjera od cetiri pregrsta) hurmi ili 
psenice za svakog muslimana i muslimanku, slobodnog i roba, 
starog i mladog, i naredio je da se dadne prije odlaska na 
(bajram) namaz". (Hadis je muttefekun 'alejhi). 

Takoder je pozeljno dati sadekatu-l-fitr za jos nerodeno dijete. 

Musliman je obavezan dati sadekatu-l-fitr za sebe kao i za one 
koji su pod njegovim skrbnistvom, kao sto su zena, djeca... 

I nije obavezan izdvajati osim od viska svojih potreba, i potreba 
onih koji su pod njegovim skrbnistvom, koje su mu dovoljne za dan 
bajrama i noc uoci bajrama. 

Tako, ukoliko se desi da je porodica (familija) supruge (zene) 
siromasna odnosno ako potpadaju pod kategoriju Fukara Ve 
Mesakin onda nema smetnje da se njima izdvoji i dadne sadekatu- 
l-fitr, naprotiv dati njima u takvoj situaciji je bolje i prece zbog 
blizine i prava koje imaju zbog toga sto je zena od njih, odnosno 
zbog casti i paznje spram zene i dobrocinstva prema njenim 
bliznjima. 

Rekao je Sejh Ibn Usjemin, rahmetullahi alejhi, u fetvama "Nuru Ala 
Ed-Derb" pod brojem 628: "Nema sumnje da familija zene (punac, 
punica, sura, svastika...) imaju pravo kod covjeka (zeta) sto 
nemaju drugi koji nisu iz navedenih kategorija." 

I na kraju molim Allaha, azze ve dzelle, da tebi upise doticno djelo 
kao Sadaku (milostinju) a takoder da ti bude upisana nagrada 



odrzavanja i spajanja rodbinski veza jer je konkretno u ovom 
slucaju obe ove stvari obuhvacene. AMIN 

A Allah najbolje zna. 

Neka je svaka hvala Allahu, subhanehu ve te'ala, s cijom 
blagodati zavrsavaju se sva dobra djela! Neka je salavat i selam 
na Njegovog roba i poslanika Muhammeda, sallallahu alejhi ve 
sellem, na njegovu porodicu, supruge, potomke, sve ashabe i sve 
koji ih slijede u dobru do Sudnjega dana. Molim Te, Uzviseni 
Allahu, da ovaj trud ucinis iskrenim radi Tvoga Plemenitog lica i da 
njime okoristis Svoje robove. Slavljen neka si Ti, Gospodaru moj, i 
hvaljen. Nema istinskog boga osim Tebe. Od Tebe oprosta trazim i 
Tebi se kajem. 

Safet Suljic 
Riyad 

26.09.1435-24.07.2014 

